N3 in KZN gesluit; vertragings verwag | Maroela Media
Argieffoto van N3. (Foto: Facebook)
Die N3-tolkonsessie het motoriste Vrydagoggend gewaarsku dat dié nasionale pad tussen Howick en Tweedie naby die Midmardam in KwaZulu-Natal tussen 08:00 en 10:00 heeltemal gesluit sal wees.
Anita Heyl, woordvoerder van die N3-tolkonsessie, sê dié sluiting is om Eskom in staat te stel om die oorhoofse kraggeleiers te vervang wat gesteel is. Die hele gebied is sonder krag gelaat nadat diewe die kraggeleiers weggedra het.
“Al die noordelike en suidelike bane sal gesluit wees en daarom kan verkeersopeenhoping en vertragings tussen 08:00 en 10:00 verwag word,” het Heyl gesê. Die sluiting is tussen die Howick/Midmar- en Howick-Noord/Tweedie-wisselaar.
Die Padverkeersinspektoraat en die Umgeni-munisipaliteit se verkeersbeamptes sal help om die verkeer tydens die padsluiting te herlei en die tolkonsessie se patrolliespanne sal ook gereed wees om bystand te lewer.
Padgebruikers kan die N3-tolkonsessie se 24-uur-hulplyn skakel by 080 063 4357 vir meer inligting.
Kraggeleiers vs drade of kabels?
Of is hierdie spesiale geleiers wat nie as een van die twee geklassifiseer kan word nie?
Toe word ‘Swart Vrydag’ ‘n ‘Blou Maandag’.
Kan net Eskom se eie mense wees wat die kennis het van geleiers en kragdrade.
As hulle weet hoeveel koper daar in spoedkameras is, dan poer-poer hulle nie nog met geleiers nie.
nie te praat van al die goud en silwer nie !!!